OBRAZLOŽENJE

1. KONTEKST PRIJEDLOGA

• Razlozi i ciljevi prijedloga

Reaktor s visokim protokom (dalje u tekstu „HFR”) je istraživačko postrojenje u Pettenu (Nizozemska) stavljeno na raspolaganje Europskoj zajednici za atomsku energiju (Euratom), koju zastupa Komisija, u skladu sa sporazumom s Kraljevinom Nizozemskom sklopljenim 1961. čije je ugovorno razdoblje 99 godina. Na temelju tog sporazuma Komisija se u ime Zajednice obvezala izgraditi potrebne objekte i osigurati dodatnu opremu kako bi se ti objekti „optimalno iskoristili” (uključujući HFR). Komisija je preko Zajedničkog istraživačkog centra (JRC) 1967. upravljanje reaktorom povjerila nizozemskom NRG-u (*Nuclear Research and Consultancy Group*) u okviru ugovora o suradnji koji se temelji na Sporazumu o lokaciji iz 1961.

Do 1971. HFR-om se upravljalo u okviru programa Zajednice, koji je zatim pretvoren u dopunski program na temelju članka 7. Ugovora o Euratomu koji uključuje programe Zajednice financirane iz njezina proračuna. Od tada se HFR-om upravlja u okviru uzastopnih dopunskih programa čije se države članice sudionice mijenjaju.

U okviru dodatnog istraživačkog programa koji financiraju dvije ili više država članica HFR osigurava stabilan i pouzdan neutronski tok u eksperimentalne svrhe. Područja istraživanja u okviru dodatnih programa su: znanost o nuklearnim materijalima i gorivima u cilju povećanja sigurnosti nuklearnih reaktora (fisijskih i fuzijskih), upravljanje starenjem i radnim vijekom reaktora, napredni gorivni ciklusi te gospodarenje otpadom. HFR služi i kao mjesto za osposobljavanje studenata doktorskih i poslijedoktorskih studija koji svoje istraživačke aktivnosti provode u okviru nacionalnih ili europskih programa.

Aktualni dodatni program donesen je 29. svibnja 2017. i obuhvaća razdoblje od četiri godine (2016.–2019.) (Odluka Vijeća (Euratom) 2017/956 – SL L 144/23, 7.6.2017.). Program provodi Zajednički istraživački centar (JRC) za Europsku zajednicu za atomsku energiju. Doprinos za potrebe dodatnog istraživačkog programa za razdoblje 2016.–2019. osigurale su dvije države članice sudionice, Nizozemska i Francuska, s ukupnim proračunom koji iznosi 30,2 milijuna EUR. Taj iznos obuhvaća pričuve za godišnje doprinose fondu za razgradnju reaktora. Aktualni dodatni istraživački program istječe 31. prosinca 2019.

Reaktor se upotrebljava i za komercijalnu proizvodnju radioizotopa (pod nadležnošću operatera) kojima se pokriva više od 60 % od deset milijuna medicinskih dijagnoza koje se svake godine obave u Europi. Program je neizmjerno važan izvor materijala za europska radiofarmaceutska poduzeća u tom sektoru. Povrh toga, zahvaljujući njegovoj lokaciji, njegovi proizvodi brzo dolaze do europskih medicinskih centara. To je ključno za većinu kratkoživućih izotopa koji se danas primjenjuju.

Ovaj Prijedlog odluke Vijeća odnosi se na novi četverogodišnji program rada HFR-a (2020.–2023.) koji se temelji na istraživačkim aktivnostima NRG-a (*Nuclear Research and Consultancy Group*), u ime Nizozemske, i CEA-a (*Commissariat à l'énergie atomique et aux énergies alternatives*), u ime Francuske. Doprinos za dodatni istraživački program od 2020. do 2023. iznosit će 27,854 milijuna EUR tijekom četverogodišnjeg razdoblja bude li HFR nastavio redovito raditi i bude li redovito održavan. Taj će iznos obuhvaćati pričuve za godišnje doprinose fondu za razgradnju reaktora. Ako tijekom razdoblja 2020.–2023. operater NRG službeno obavijesti nacionalna tijela za sigurnost o potpunom gašenju prije proglašenja stanja sigurne konzerviranosti, suspendirat će se plaćanja koja još treba izvršiti kao i Komisijini pozivi za dodjelu sredstava.

• Dosljednost s postojećim odredbama politike u određenom području

Vijeće je na svojoj sjednici održanoj 27. lipnja 1996. utvrdilo da HFR može, uz odgovarajuće financiranje, doprinositi provedbi programa Zajednice, bez obzira na to jesu li dio okvirnih programa za istraživanja.

• Dosljednost u odnosu na druge politike Unije

Nije primjenjivo.

2. PRAVNA OSNOVA, SUPSIDIJARNOST I PROPORCIONALNOST

• Pravna osnova

Prijedlog se temelji na članku 7. Ugovora o Euratomu.

• Supsidijarnost (za neisključivu nadležnost)

Nije primjenjivo.

• Proporcionalnost

Nije primjenjivo.

• Odabir instrumenta

Nije primjenjivo.

3. REZULTATI *EX POST* EVALUACIJA, SAVJETOVANJA S DIONICIMA I PROCJENE UČINAKA

• *Ex post* evaluacija/provjera primjerenosti postojećeg zakonodavstva

Nije primjenjivo.

• Savjetovanja s dionicima

Među državama članicama konzultiranima zbog njihovih istraživačkih aktivnosti u nuklearnom području, dvije (Nizozemska i Francuska) su pristale doprinijeti financiranjem HFR-a.

• Prikupljanje i primjena stručnih znanja

Nije primjenjivo.

• Procjena učinka

Nije primjenjivo.

• Primjerenost propisa i pojednostavljivanje

Nije primjenjivo.

• Temeljna prava

Nije primjenjivo.

4. UTJECAJ NA PRORAČUN

Iz financijskog izvještaja o novom dodatnom programu vidi se da doprinos daju dvije države članice koje su ujedno i sudionice, Nizozemska i Francuska. Doprinosi tih dviju država članica iznose 27,854 milijuna EUR za razdoblje 2020.–2023. Tim se iznosom, zajedno s očekivanim komercijalnim prihodom, osigurava operativni proračun koji je dovoljan za pokrivanje predviđenih troškova reaktora od 2020. do 2023. Valja znati da proračun obuhvaća pričuve za razgradnju reaktora i za troškove povezane s općom potporom HFR-u, komunalnim uslugama, osiguranjima i upravljanjem istrošenim gorivom.

Komisija potvrđuje izjavu unesenu u zapisnik sastanka Vijeća od 27. lipnja 1996. u kojoj se navodi da „HFR može, uz odgovarajuće financiranje, doprinositi provedbi programa Zajednice, bez obzira na to jesu li dio okvirnih programa. To će se sudjelovanje ostvarivati na konkurentnoj osnovi ili pružanjem usluga ozračivanja institutima JRC-a dok provode svoje aktivnosti”. To znači da Komisija neće doprinositi pokrivanju operativnog troška HFR-a sredstvima iz svojeg institucijskog proračuna, što obuhvaća i sve troškove održavanja ili popravka reaktora.

**5. OSTALI DIJELOVI**

• Planovi provedbe i mehanizmi praćenja, evaluacije i izvješćivanja

O provedbi programa obavješćuje se Vijeće guvernera Zajedničkog istraživačkog centra. Komisija dostavlja Europskom parlamentu i Vijeću završno izvješće o provedbi ove Odluke.

• Dokumenti s obrazloženjima (za direktive)

Nije primjenjivo.

• Detaljno obrazloženje posebnih odredbi prijedloga

Nije primjenjivo.

2020/0040 (NLE)

Prijedlog

ODLUKE VIJEĆA

o donošenju dodatnog istraživačkog programa za razdoblje 2020.–2023. za reaktor s visokim protokom u Pettenu koji treba provesti Zajednički istraživački centar za Europsku zajednicu za atomsku energiju

VIJEĆE EUROPSKE UNIJE,

uzimajući u obzir Ugovor o osnivanju Europske zajednice za atomsku energiju, a posebno njegov članak 7.,

uzimajući u obzir prijedlog Europske komisije,

nakon savjetovanja sa Znanstvenim i tehničkim odborom[[1]](#footnote-1),

budući da:

(1) Reaktor s visokim protokom u Pettenu („HFR”) važan je resurs za istraživanja Zajednice koja se odnose na znanost o materijalima, ispitivanja materijala, nuklearnu medicinu i sigurnost reaktora u području nuklearne energije.

(2) Rad HFR-a potpomognut je nizom dodatnih istraživačkih programa. Posljednji dopunski istraživački program, uspostavljen na temelju Odluke Vijeća (Euratom) 2017/956[[2]](#footnote-2) za razdoblje od četiri godine, istječe 31. prosinca 2019.

(3) S obzirom na kontinuiranu važnost HFR-a kao nezamjenjive infrastrukture za istraživanja Zajednice u području unaprjeđenja sigurnosti nuklearnih reaktora, zdravlja (što obuhvaća razvoj medicinskih izotopa za potrebe medicinskih istraživanja), nuklearne fuzije, temeljnih istraživanja, osposobljavanja i gospodarenja otpadom, kao i za mogućnost proučavanja sigurnosnog ponašanja nuklearnih goriva za reaktorske sustave koji su važni za Europu, HFR bi trebalo nastaviti podupirati u okviru dodatnog istraživačkog programa do kraja 2023.

(4) Budući da imaju poseban interes za HFR-ove sposobnosti ozračivanja, NRG (*Nuclear Research and Consultancy Group V.O.F*) i CEA (*Commissariat à l'énergie atomique et aux énergies alternatives*), kao provedbena tijela za Nizozemsku odnosno Francusku, sporazumjeli su se financirati čitav dodatni istraživački program za HFR u razdoblju od 2020. do 2023. putem doprinosa koje će uplatiti u opći proračun Europske unije u obliku namjenskih prihoda.

(5) Ti bi doprinosi trebali biti namijenjeni za financiranje rada HFR-a kako bi se poduprlo istraživački program i redovito održavanje HFR-a. Ako operater NRG službeno obavijesti nizozemska nacionalna regulatorna tijela o potpunom gašenju prije proglašenja stanja sigurne konzerviranosti, trebalo bi suspendirati plaćanja koja još treba izvršiti kao i sve Komisijine pozive za dodjelu sredstava.

(6) Kako bi se osigurali kontinuitet dodatnih istraživačkih programa i neometana provedba dodatnog istraživačkog programa za HFR od 2020. do 2023., ova bi se Odluka trebala primjenjivati od 1. siječnja 2020.

(7) Vijeće guvernera Zajedničkog istraživačkog centra dostavilo je svoje prethodno mišljenje[[3]](#footnote-3) u skladu s člankom 4. Odluke Komisije 96/282/Euratom[[4]](#footnote-4),

DONIJELO JE OVU ODLUKU:

Članak 1.

Donosi se dodatni istraživački program za rad reaktora s visokim protokom u Pettenu (dalje u tekstu „HFR”) (dalje u tekstu „program”), čiji su ciljevi navedeni u Prilogu I., na razdoblje od četiri godine, počevši od 1. siječnja 2020.

*Članak 2.*

Troškovi provedbe programa, procijenjeni na 27 854 000 EUR, u cijelosti se financiraju iz doprinosa Francuske i Nizozemske, preko CEA-e odnosno NRG-a. Raščlamba iznosa navedena je u Prilogu II. Taj se doprinos smatra namjenskim prihodom u skladu s člankom 21. stavkom 2. Uredbe (EU, Euratom) 2018/1046 Europskog parlamenta i Vijeća[[5]](#footnote-5).

*Članak 3.*

1. Komisija je zadužena za upravljanje programom. U tu se svrhu obraća službama Zajedničkog istraživačkog centra.

2. Komisija obavješćuje Vijeće guvernera Zajedničkog istraživačkog centra o provedbi programa.

Članak 4.

Ako NRG službeno obavijesti nizozemsko nacionalno regulatorno tijelo o potpunom gašenju HFR-a (prije proglašenja stanja sigurne konzerviranosti), suspendiraju se obveze Francuske i Nizozemske preuzete preko CEA-e odnosno NRG-a koje se odnose na izvršavanje daljnjih plaćanja, te se suspendiraju i svi Komisijini pozivi za dodjelu sredstava na temelju ove Odluke.

Članak 5.

Komisija dostavlja završno izvješće o provedbi ove Odluke Europskom parlamentu i Vijeću nakon završetka dodatnog istraživačkog programa za HFR od 2020. do 2023.

Članak 6.

Ova Odluka stupa na snagu sljedećeg dana od dana objave u *Službenom listu Europske unije*.

Primjenjuje se od 1. siječnja 2020.

Sastavljeno u Bruxellesu,

 Za Vijeće

 Predsjednik

ZAKONODAVNI FINANCIJSKI IZVJEŠTAJ

1. OKVIR PRIJEDLOGA/INICIJATIVE

1.1. Naslov prijedloga/inicijative

Dodatni istraživački program za razdoblje od 2020. do 2023. za reaktor s visokim protokom koji treba provesti Zajednički istraživački centar za Europsku zajednicu za atomsku energiju

1.2. Odgovarajuća područja politike

Glava 10.: Neposredna istraživačka aktivnost

Poglavlje 10 04: Ostale aktivnosti Zajedničkog istraživačkog centra

Članak 10 04 04: Rad reaktora s visokim protokom (HFR)

1.3. Prijedlog/inicijativa odnosi se na:

🞎novo djelovanje

🞎novo djelovanje nakon pilot-projekta/pripremnog djelovanja[[6]](#footnote-6)

⌧produženje postojećeg djelovanja

🞎spajanje ili preusmjeravanje jednog ili više djelovanja u drugo/novo djelovanje

1.4. Ciljevi

1.4.1. Opći ciljevi

Reaktor s visokim protokom (HFR) važan je za Europsku uniju jer se njime podupiru proizvodnja medicinskih radioizotopa, istraživanja povezana sa sigurnošću starenja nuklearnih elektrana i produljenjem njihova radnog vijeka, povećanje sigurnosti goriva, sigurno gospodarenje nuklearnim otpadom te osposobljavanje.

Povrh toga, u temeljnim se istraživanjima s pomoću neutronskih snopova proučava struktura materijala. Ta se aktivnost neprestano razvija i doprinosi razumijevanju mehanizama propadanja i njihova ublažavanja, što je važno za sigurnost postojećih elektrana. Kad je riječ o termonuklearnoj fuziji, provodi se nekoliko projekata za testiranje strukturnih i oplodnih materijala za buduće fuzijske reaktore.

1.4.2. Posebni ciljevi

Posebni cilj br.

Glavni je cilj dodatnog programa za HFR njegov pouzdan i siguran rad. Ta aktivnost obuhvaća normalnu upotrebu postrojenja tijekom maksimalno dugog operativnog razdoblja i osiguravanje neutronskog toka za eksperimente i proizvodnju medicinskih izotopa.

1.4.3. Očekivani rezultati i učinak

*Navesti učinke koje bi prijedlog/inicijativa trebali imati na ciljane korisnike/skupine.*

Podaci o ozračivanju i rezultati eksperimenata u mnogobrojnim područjima poput: sigurnosti nuklearnih reaktora, razvoja i proizvodnje radioizotopa za upotrebu u medicini i za potrebe medicinskih istraživanja, istraživanja materijala za fuzijski reaktor, temeljnih nuklearnih istraživanja i osposobljavanja, gospodarenja otpadom te nuklearnih goriva za novu, sigurniju generaciju reaktorskih sustava.

1.4.4. Pokazatelji uspješnosti

*Navesti pokazatelje za praćenje napretka i postignuća.*

Komisijine se obveze sastoje od upravljanja dodatnim istraživačkim programom i izvješćivanja o tehničkom stanju rada reaktora, njegovoj znanstvenoj primjeni te stanju njegova proračuna. Završno će izvješće izraditi JRC, a sadržavat će:

– tehničko izvješće s podacima o radu HFR-a;

– sažet opis glavnih znanstvenih postignuća;

– stanje aktivnosti održavanja i popravaka;

– stanje proračuna s obzirom na prihod od država članica i iskorištavanje sredstava iz proračuna dodatnog istraživačkog programa (uključujući pričuve za razgradnju, troškove upravljanja, plaćanje operateru itd.).

1.5. Osnova prijedloga/inicijative

1.5.1. Zahtjevi koje treba ispuniti u kratkoročnom ili dugoročnom razdoblju, uključujući detaljan vremenski plan provedbe inicijative

Svrha je HFR-a da se državama članicama koje sudjeluju pruži potpora u istraživačkim i razvojnim aktivnostima u sljedećim područjima: sigurnosti nuklearnih postrojenja i gorivnog ciklusa, gospodarenja otpadom, termonuklearnoj fuziji, temeljnim istraživanjima i osposobljavanju.

HFR nastavlja raditi na poboljšavanju sigurnosti reaktora. Koordinacija napora, distribuiranje rezultata i potpora usklađivanju obavljaju se putem europskih mreža.

HFR služi i za dobavljanje medicinskih radioizotopa.

1.5.2. Dodana vrijednost angažmana Unije (može proizlaziti iz raznih čimbenika, npr. bolje koordinacije, pravne sigurnosti, veće djelotvornosti ili komplementarnosti). Za potrebe ove točke „dodana vrijednost angažmana Unije” vrijednost je intervencije Unije koja je dodana vrijednosti koju bi inače ostvarile države članice svojim zasebnim djelovanjima.

Dodana vrijednost istraživačkih aktivnosti HFR-a povezana je s prekograničnim učincima, ekonomijama razmjera i doprinosom smanjenju nacionalnih ulaganja u istraživanje.

Reaktor se upotrebljava i za komercijalnu proizvodnju radioizotopa za više od 60 % od deset milijuna medicinskih dijagnoza koje se svake godine postave u Europi. Riječ je i o vrlo važnom objektu za europski medicinski sektor (bolnice, klinike, liječnici...) jer se radioizotopi upotrebljavaju u raznim područjima medicine, no ponajviše za dijagnoze, prevenciju i liječenje tumora. Drugih mogućnosti gotovo da nema jer on proizvodi većinu kratkoživućih izotopa koji se danas primjenjuju. Budući da se nalazi u Europi, njegovi proizvodi brzo dolaze do europskih medicinskih centara.

Intervencija na europskoj razini ujedno je opravdana ograničenim brojem nuklearnih reaktora dostupnih u EU-u.

1.5.3. Pouke iz prijašnjih sličnih iskustava

Trenutačna opskrba tehnecijem Tc-99m za medicinske potrebe počiva na neodrživo malom broju proizvodnih reaktora među kojima je i HFR. Budući da su sagrađeni 1950-ih i 1960-ih, tim se reaktorima bliži kraj radnog vijeka i zbog toga je potrebno sve više planiranih isključenja radi održavanja, a proizvodnja se sve češće neplanirano prekida. Prekid rada kanadskog reaktora NRU (za proizvodnju medicinskih izotopa) sredinom svibnja 2009. nakon kojeg reaktor nije bio na raspolaganju do kraja te godine izazvao je trajnu svjetsku nestašicu medicinskih izotopa. U 2010. HFR je ugašen radi popravka rashladnog sustava. U 2015. potpuno je ugašen francuski istraživački reaktor Osiris. Ti su događaji poremetili opskrbu medicinskim izotopima.

1.5.4. Usklađenost s višegodišnjim financijskim okvirom i moguće sinergije s drugim prikladnim instrumentima

Predloženim dopunskim istraživačkim programom obuhvatit će se različiti znanstveni i tehnološki izazovi koji se odnose na sigurnost nuklearnih tehnologija. Aktivnosti programa bit će usko povezane s produljenjem (2019.–2020.) programa Euratoma za istraživanja i osposobljavanje u okviru programa Obzor 2020., kao i s novim programom Euratoma za istraživanja i osposobljavanje u okviru programa Obzor Europa (2021.–2025.).

Moguća razgradnja HFR-a kao JRC-ovog nuklearnog istraživačkog postrojenja obuhvaćena je Komisijinim Prijedlogom uredbe Vijeća o razgradnji nuklearnih postrojenja i zbrinjavanju radioaktivnog otpada za razdoblje 2021.–2027. Dopunski program odnosi se isključivo na siguran rad reaktora i nema utjecaja niti je obuhvaćen područjem primjene ili proračunom navedenog Prijedloga uredbe Vijeća.

1.5.5. Ocjena različitih dostupnih mogućnosti financiranja, uključujući mogućnost preraspodjele

Nije primjenjivo

1.6. Trajanje i financijski učinak prijedloga/inicijative

⌧ograničeno trajanje

⌧ na snazi od 1.1.2020. do 31.12.2023.

⌧ financijski učinak od 2020. do 2023. za odobrena sredstva za preuzete obveze i od 2020. do 2024. za odobrena sredstva za plaćanje.

🞎 neograničeno trajanje

provedba s početnim razdobljem od GGGG do GGGG,

nakon čega slijedi redovna provedba.

1.7. Predviđeni načini upravljanja[[7]](#footnote-7)

⌧ Izravno upravljanje koje provodi Komisija

⌧ putem svojih službi, uključujući osoblje u delegacijama Unije;

🞎 putem izvršnih agencija

🞎 Podijeljeno upravljanje s državama članicama

🞎 Neizravno upravljanje povjeravanjem zadaća izvršenja proračuna

🞎 trećim zemljama ili tijelima koja su one odredile;

🞎 međunarodnim organizacijama i njihovim agencijama (navesti);

🞎 EIB-u i Europskom investicijskom fondu;

🞎 tijelima iz članaka 70. i 71. Financijske uredbe;

🞎 tijelima javnog prava;

🞎 tijelima uređenima privatnim pravom koja pružaju javne usluge u mjeri u kojoj daju odgovarajuća financijska jamstva;

🞎 tijelima uređenima privatnim pravom države članice kojima je povjerena provedba javno-privatnog partnerstva i koja daju odgovarajuća financijska jamstva;

🞎 osobama kojima je povjerena provedba određenih djelovanja u području ZVSP-a u skladu s glavom V. UEU-a i koje su navedene u odgovarajućem temeljnom aktu.

*Ako je označeno više načina upravljanja, pojedinosti navesti u odjeljku „Napomene”.*

Napomene

Komisija je vlasnik HFR-a u skladu sa sporazumom Euratoma i Nizozemske od 25. srpnja 1961. (99-godišnji najam). Za rad HFR-a odgovoran je nizozemski NRG koji je nositelj dozvole za rad koja mu omogućuje rad/iskorištavanje na temelju neovisnog i održivog pravnog mehanizma. Dodatni istraživački program, kojim upravlja JRC, izvor je dodatnog prihoda namijenjenog za istraživanja koja provode države članice koja financiraju program.

2. MJERE UPRAVLJANJA

2.1. Pravila nadzora i izvješćivanja

*Navesti učestalost i uvjete.*

Komisijine se obveze sastoje od upravljanja dodatnim istraživačkim programom i godišnjeg izvješćivanja o:

i. tehničkom stanju rada reaktora;

ii. znanstvenoj primjeni reaktora;

iii. stanju proračuna reaktora s obzirom na financijski prihod od financijskog prihoda iz država članica; i

iv. izvršenim plaćanjima.

Program je obuhvaćen JRC-ovim ciklusom planiranja i godišnjim planom upravljanja. Zbog toga će praćenje navedenih ciljeva biti uvršteno u godišnje izvješće o radu JRC-a.

Usto, JRC će izraditi završno izvješće. Bit će posvećeno dodatnom istraživačkom programu, a sadržavat će sljedeće elemente:

– tehničko izvješće s podacima o radu HFR-a;

– sažet opis glavnih znanstvenih postignuća;

– stanje aktivnosti održavanja;

– stanje proračuna s obzirom na prihod od država članica i iskorištavanje sredstava iz proračuna dodatnog istraživačkog programa (uključujući pričuve za razgradnju, troškove upravljanja itd.).

2.2. Sustavi upravljanja i kontrole

2.2.1. Obrazloženje načina upravljanja, mehanizama provedbe financiranja, načina plaćanja i predložene strategije kontrole

Program je nastavak prethodnog dodatnog istraživačkog programa. Tijekom pripreme države članice koje su sudionice programa provele su internu procjenu rizika sudjelovanja u njemu.

2.2.2. Informacije o utvrđenim rizicima i sustavima unutarnje kontrole uspostavljenima radi smanjivanja tih rizika

Izvješćivat će se o upravljanju dodatnim istraživačkim programom, a pritom će se obuhvatiti tehnička, znanstvena i proračunska pitanja (uključujući pričuvu za razgradnju itd.).

2.2.3. Procjena i obrazloženje troškovne učinkovitosti kontrola (omjer troškova kontrole i vrijednosti povezanih sredstava kojima se upravlja”) i procjena očekivanih razina rizika od pogreške (pri plaćanju i pri zaključenju)

Nije primjenjivo

2.3. Mjere za sprečavanje prijevara i nepravilnosti

*Navesti postojeće ili predviđene mjere za sprečavanje i zaštitu, npr. iz strategije za borbu protiv prijevara.*

Reviziju i unutarnju kontrolu navedenog izvješćivanja koje obuhvaćaju tehničke i proračunske aspekte provode službenici JRC-a.

Zakonodavstvom će se osigurati da revizije i provjere na licu mjesta mogu provesti službe Komisije, uključujući OLAF, koristeći standardne odredbe koje preporuča OLAF.

JRC-ova strategija za borbu protiv prijevara ažurirana je u prosincu 2017. tako da se uzme u obzir najnovija OLAF-ova metodologija i na taj način doprinese ažuriranju Komisijine strategije za borbu protiv prijevara.

Cirkulaciju fisibilnih materijala nadziru Euratom i Međunarodna agencija za atomsku energiju (IAEA).

3. PROCIJENJENI FINANCIJSKI UČINAK PRIJEDLOGA/INICIJATIVE

3.1. Naslovi višegodišnjeg financijskog okvira i proračunske linije rashoda na koje prijedlog/inicijativa ima učinak

Postojeće proračunske linije

*Prema redoslijedu naslova višegodišnjeg financijskog okvira i proračunskih linija.*

|  |  |  |  |
| --- | --- | --- | --- |
| Naslov višegodišnjeg financijskog okvira | Proračunska linija | Vrsta rashoda | Doprinos  |
| Broj  | Dif./nedif.[[8]](#footnote-8) | zemalja EFTA-e[[9]](#footnote-9) | zemalja kandidatkinja[[10]](#footnote-10) | trećih zemalja | u smislu članka 21. stavka 2. točke (b) Financijske uredbe  |
| 1a | Članak 10 04 04 – Rad reaktora s visokim protokom (HFR) Stavka 10 04 04 01 – Rad reaktora s visokim protokom (HFR) – Dodatni program za HFR | Dif. | NE | NE | NE | DA |

Zatražene nove proračunske linije – nije primjenjivo

*Prema redoslijedu naslova višegodišnjeg financijskog okvira i proračunskih linija.*

|  |  |  |  |
| --- | --- | --- | --- |
| Naslov višegodišnjeg financijskog okvira | Proračunska linija | Vrstarashoda | Doprinos  |
| Broj  | Dif./nedif. | zemalja EFTA-e | zemalja kandidatkinja | trećih zemalja | u smislu članka 21. stavka 2. točke (b) Financijske uredbe  |
|  | [XX.YY.YY.YY] |  | DA/NE | DA/NE | DA/NE | DA/NE |

3.2. Procijenjeni financijski učinak prijedloga na odobrena sredstva

3.2.1. Sažetak procijenjenog učinka na odobrena sredstva za poslovanje

⌧ Za prijedlog/inicijativu nisu potrebna odobrena sredstva za poslovanje.

🞎 Za prijedlog/inicijativu potrebna su sljedeća odobrena sredstva za poslovanje:

U milijunima EUR (do trećeg decimalnog mjesta)

|  |  |  |
| --- | --- | --- |
| **Naslov višegodišnjeg financijskog** **okvira**  | 1a | Konkurentnost za rast i radna mjesta |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| GU: JRC |  |  | Godina**2020.**[[11]](#footnote-11) | Godina**2021.** | Godina**2022.** | Godina**2023.** | Godina**>-2023.** | **UKUPNO** |
| •Odobrena sredstva za poslovanje  |  |  |  |  |  |  |
| Proračunska linija[[12]](#footnote-12) 10 04 04 01 | Obveze | (1a) | p.m. | p.m. | p.m. | p.m. |  | **p.m.** |
| Plaćanja | (2a) | p.m. | p.m. | p.m. | p.m. | p.m. | **p.m.** |
| Administrativna odobrena sredstva koja se financiraju iz omotnice za posebne programe[[13]](#footnote-13)  |  |  |  |  |  |  |
| Proračunska linija |  | (3) | p.m. | p.m. | p.m. | p.m. |  | **p.m.** |
| **UKUPNA odobrena sredstva****za GU** JRC | Obveze | = 1a + 1b +3 | p.m. | p.m. | p.m. | p.m. | . | **p.m.** |
| Plaćanja | = 2a + 2b+3 | p.m. | p.m. | p.m. | p.m. | p.m | **p.m.** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| •UKUPNA odobrena sredstva za poslovanje  | Obveze | (4) | p.m. | p.m. | p.m. | p.m. |  | **p.m.** |
| Plaćanja | (5) | p.m. | p.m. | p.m. | p.m. | p.m. | **p.m.** |
| •UKUPNA administrativna odobrena sredstva koja se financiraju iz omotnice za posebne programe  | (6) | p.m. | p.m. | p.m. | p.m. |   | **p.m.** |
| **UKUPNA odobrena sredstva** **iz NASLOVA 1a**višegodišnjeg financijskog okvira | Obveze | = 4 + 6 | p.m. | p.m. | p.m. | p.m. |   | **p.m.** |
| Plaćanja | = 5 + 6 | p.m. | p.m. | p.m. | p.m. | p.m. | **p.m.** |

**Ako prijedlog/inicijativa utječe na više od jednog naslova za poslovanje, ponovite prethodni odjeljak: nije primjenjivo**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| •UKUPNA odobrena sredstva za poslovanje (svi naslovi za poslovanje) | Obveze | (4) |  |  |  |  |  |  |  |  |
| Plaćanja | (5) |  |  |  |  |  |  |  |  |
|  UKUPNA administrativna odobrena sredstva koja se financiraju iz omotnice za posebne programe (svi naslovi za poslovanje) | (6) |  |  |  |  |  |  |  |  |
| **UKUPNA odobrena sredstva** **iz NASLOVA 1 – 4**višegodišnjeg financijskog okvira(referentni iznos) | Obveze | = 4 + 6 |  |  |  |  |  |  |  |  |
| Plaćanja | = 5 + 6 |  |  |  |  |  |  |  |  |

|  |  |  |
| --- | --- | --- |
| **Naslov višegodišnjeg financijskog** **okvira**  | **5.** | „Administrativni rashodi” |

U ovaj se dio unose „administrativni proračunski podaci”, koji se najprije unose u [prilog zakonodavnom financijskom izvještaju](https://myintracomm.ec.europa.eu/budgweb/EN/leg/internal/Documents/2016-5-legislative-financial-statement-ann-en.docx) (Prilog V. internim pravilima), koji se učitava u sustav DECIDE za potrebe savjetovanja među službama.

U milijunima EUR (do trećeg decimalnog mjesta)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | Godina**N** | Godina**N+1** | Godina**N+2** | Godina**N+3** | Unijeti onoliko godina koliko je potrebno za prikaz trajanja učinka (vidjeti točku 1.6.)  | **UKUPNO** |
| GU: <…….> |
| • Ljudski resursi  | nije primjenjivo | nije primjenjivo | nije primjenjivo | nije primjenjivo |  |  |  | nije primjenjivo |
| • Ostali administrativni rashodi  | nije primjenjivo | nije primjenjivo | nije primjenjivo | nije primjenjivo |  |  |  | nije primjenjivo |
| **GLAVNA UPRAVA** <…….> UKUPNO | Odobrena sredstva  | nije primjenjivo | nije primjenjivo | nije primjenjivo | nije primjenjivo |  |  |  | nije primjenjivo |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **UKUPNA odobrena sredstva****iz NASLOVA 5**višegodišnjeg financijskog okvira | (ukupne obveze = ukupna plaćanja) | nije primjenjivo | nije primjenjivo | nije primjenjivo | nije primjenjivo |  |  |  | nije primjenjivo |

U milijunima EUR (do trećeg decimalnog mjesta)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | Godina**N**[[14]](#footnote-14) | Godina**N+1** | Godina**N+2** | Godina**N+3** | Unijeti onoliko godina koliko je potrebno za prikaz trajanja učinka (vidjeti točku 1.6.) | **UKUPNO** |
| **UKUPNA odobrena sredstva** **iz NASLOVA 1 – 5**višegodišnjeg financijskog okvira | Obveze | p.m. | p.m. | p.m. | p.m. |  |  |  | p.m. |
| Plaćanja | p.m. | p.m. | p.m. | p.m. |  |  |  | p.m. |

3.2.2. Procijenjeni rezultati financirani odobrenim sredstvima za poslovanje

Odobrena sredstva za preuzimanje obveza u milijunima EUR (do trećeg decimalnog mjesta)

|  |  |  |  |  |  |  |  |
| --- | --- | --- | --- | --- | --- | --- | --- |
| **Navesti ciljeve i rezultate** ⇩ |  |  | Godina**2020.** | Godina**2021.** | Godina**2022.** | Godina**2023.** | **UKUPNO** |
| REZULTATI |
| Vrsta[[15]](#footnote-15) | Prosječni trošak | Broj | Trošak | Broj | Trošak | Broj | Trošak | Broj | Trošak | Ukupni broj | Ukupni trošak |
| POSEBNI CILJ br. 1[[16]](#footnote-16)... | siguran i pouzdan rad HFR-a |
| – Rezultat | Broj dana rada u punom kapacitetu | nije primjenjivo | 250 | p.m. | 250 | p.m. | 250 | p.m. | 250 | p.m. | 1 000 | p.m. |
| Međuzbroj za posebni cilj br. 1 | 250 | p.m. | 250 | p.m. | 250 | p.m. | 250 | p.m. | 1 000 | p.m. |
| **UKUPNO** | 250 | p.m. | 250 | p.m. | 250 | p.m. | 250 | p.m. | 1 000 | p.m. |

3.2.3. Sažetak procijenjenog učinka na administrativna odobrena sredstva

⌧ Za prijedlog/inicijativu nisu potrebna administrativna odobrena sredstva.

🞎 Za prijedlog/inicijativu potrebna su sljedeća administrativna odobrena sredstva:

U milijunima EUR (do trećeg decimalnog mjesta)

|  |  |  |  |  |  |  |
| --- | --- | --- | --- | --- | --- | --- |
|  | Godina**N** [[17]](#footnote-17) | Godina**N+1** | Godina**N+2** | Godina**N+3** | Unijeti onoliko godina koliko je potrebno za prikaz trajanja učinka (vidjeti točku 1.6.) | **UKUPNO** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **NASLOV 5****višegodišnjeg financijskog okvira** |  |  |  |  |  |  |  |  |
| Ljudski resursi  |  |  |  |  |  |  |  |  |
| Ostali administrativni rashodi  |  |  |  |  |  |  |  |  |
| **Međuzbroj za NASLOV 5****višegodišnjeg financijskog okvira**  |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Izvan NASLOVA 5.**[[18]](#footnote-18)**of the multiannual financial framework**  |  |  |  |  |  |  |  |  |
| Ljudski resursi  |  |  |  |  |  |  |  |  |
| Ostali administrativni rashodi |  |  |  |  |  |  |  |  |
| **Međuzbroj** **izvan NASLOVA 5****višegodišnjeg financijskog okvira**  |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **UKUPNO** |  |  |  |  |  |  |  |  |

Potrebna odobrena sredstva za ljudske resurse i ostale administrativne rashode pokrit će se odobrenim sredstvima glavne uprave koja su već dodijeljena za upravljanje djelovanjem i/ili su preraspodijeljena unutar glavne uprave te, prema potrebi, bilo kojim dodatnim sredstvima koja se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

3.2.3.1. Procijenjene potrebe u pogledu ljudskih resursa

⌧ Za prijedlog/inicijativu nisu potrebni ljudski resursi.

🞎 Za prijedlog/inicijativu potrebni su sljedeći ljudski resursi:

*Procjenu navesti u ekvivalentima punog radnog vremena*

|  |  |  |  |  |  |
| --- | --- | --- | --- | --- | --- |
|  | Godina**N** | Godina**N+1** | Godina **N+2** | Godina **N+3** | Unijeti onoliko godina koliko je potrebno za prikaz trajanja učinka (vidjeti točku 1.6.) |
| **•Radna mjesta prema planu radnih mjesta (dužnosnici i privremeno osoblje)** |
| XX 01 01 01 (sjedište i predstavništva Komisije) |  |  |  |  |  |  |  |
| XX 01 01 02 (delegacije) |  |  |  |  |  |  |  |
| XX 01 05 01/11/21 (neizravno istraživanje) |  |  |  |  |  |  |  |
| 10 01 05 01/11 (izravno istraživanje) |  |  |  |  |  |  |  |
| **•Vanjsko osoblje (u ekvivalentu punog radnog vremena: EPRV)**[[19]](#footnote-19) |
| XX 01 02 01 (UO, UNS, UsO iz „globalne omotnice”) |  |  |  |  |  |  |  |
| XX 01 02 02 (UO, LO, UNS, UsO i MSD u delegacijama) |  |  |  |  |  |  |  |
| **XX** 01 04 **yy**[[20]](#footnote-20) | – u sjedištima |  |  |  |  |  |  |  |
| – u delegacijama  |  |  |  |  |  |  |  |
| **XX** 01 05 02/12/22 (UO, UNS, UsO – neizravno istraživanje) |  |  |  |  |  |  |  |
| 10 01 05 02/12 (UO, UNS, UsO – izravno istraživanje) |  |  |  |  |  |  |  |
| Ostale proračunske linije (navesti) |  |  |  |  |  |  |  |
| **UKUPNO** |  |  |  |  |  |  |  |

**XX** se odnosi na odgovarajuće područje politike ili glavu proračuna.

Potrebe za ljudskim resursima pokrit će se osobljem glavne uprave kojemu je već povjereno upravljanje djelovanjem i/ili koje je preraspoređeno unutar glavne uprave te, prema potrebi, resursima koji se mogu dodijeliti nadležnoj glavnoj upravi u okviru godišnjeg postupka dodjele sredstava uzimajući u obzir proračunska ograničenja.

Opis zadaća:

|  |  |
| --- | --- |
| Dužnosnici i privremeno osoblje | JRC obavlja samo zadaću upravljanja dodatnim programom. Ta se zadaća obavlja sredstvima koja se u cijelosti financiraju iz namjenskog prihoda dodatnog istraživačkog programa. |
| Vanjsko osoblje | Nije primjenjivo |

3.2.4. Usklađenost s aktualnim višegodišnjim financijskim okvirom

Prijedlog/inicijativa:

🞎 može se u potpunosti financirati preraspodjelom unutar relevantnog naslova višegodišnjeg financijskog okvira (VFO).

🞎 zahtijeva upotrebu nedodijeljene razlike u okviru relevantnog naslova VFO-a i/ili upotrebu posebnih instrumenata kako su definirani u Uredbi o VFO-u.

🞎 zahtijeva reviziju VFO-a.

3.2.5. Doprinos trećih strana

Prijedlog/inicijativa:

🞎 ne predviđa se sudjelovanje trećih strana u sufinanciranju.

⌧ predviđa se sudjelovanje trećih strana u sufinanciranju prema sljedećoj procjeni:

Odobrena sredstva u milijunima EUR (do trećeg decimalnog mjesta)

|  |  |  |  |  |  |  |
| --- | --- | --- | --- | --- | --- | --- |
|  | Godina**2020.** | Godina**2021.** | Godina**2022.** | Godina**2023.** | Unijeti onoliko godina koliko je potrebno za prikaz trajanja učinka (vidjeti točku 1.6.) | Ukupno |
| Nizozemska | 7 451 | 6 401 | 6 401 | 6 401 |  |  |  | 26 654 |
| Francuska | 300 | 300 | 300 | 300 |  |  |  | 1 200 |
| UKUPNO sufinancirana odobrena sredstva  | 7 751 | 6 701 | 6 701 | 6 701 |  |  |  | 27 854 |

Procijenjeni učinak na prihode

🞎 Prijedlog/inicijativa nema financijski učinak na prihode.

⌧ Prijedlog/inicijativa ima sljedeći financijski učinak:

🞎 na vlastita sredstva

⌧ na ostale prihode

navesti ako su prihodi dodijeljeni proračunskim linijama rashoda ⌧

 U milijunima EUR (do trećeg decimalnog mjesta)

|  |  |  |
| --- | --- | --- |
| Proračunska linija prihoda: | Odobrena sredstva dostupna za tekuću financijsku godinu | Učinak prijedloga/inicijative[[21]](#footnote-21) |
| Godina**2020.** | Godina**2021.** | Godina**2022.** | Godina**2023.** |
| Stavka 6221 |  | p.m. | p.m. | p.m. | p.m. |

Stavka 6 2 2 1

Prihodi od rada reaktora s visokim protokom (HFR) – Namjenski prihodi

Ostale napomene (npr. metoda/formula za izračun učinka na prihode ili druge informacije)

Dodatni istraživački program financira se doprinosima država članica koje u njemu sudjeluju, a izračunani su na temelju proračuna za razdoblje 2016. – 2019.

1. Zapisnik sa sastanka Znanstvenog i tehničkog odbora održanog 4. listopada 2019. [↑](#footnote-ref-1)
2. Odluka Vijeća (Euratom) 2017/956 od 29. svibnja 2017. o donošenju dodatnog istraživačkog programa 2016. – 2019. za reaktor s visokim protokom koji treba provesti Zajednički istraživački centar za Europsku zajednicu za atomsku energiju (SL L 144, 7.6.2017., str. 23.). [↑](#footnote-ref-2)
3. Mišljenje od 18.12. 2019. [↑](#footnote-ref-3)
4. Odluka Komisije 96/282/Euratom od 10. travnja 1996. o preustroju Zajedničkog istraživačkog centra (SL L 107, 30.4.1996., str. 12.). [↑](#footnote-ref-4)
5. Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.). [↑](#footnote-ref-5)
6. Kako je navedeno u članku 58. stavku 2. točkama (a) ili (b) Financijske uredbe. [↑](#footnote-ref-6)
7. Informacije o načinima upravljanja i upućivanja na Financijsku uredbu dostupni su na internetskoj stranici BudgWeb: <https://myintracomm.ec.europa.eu/budgweb/EN/man/budgmanag/Pages/budgmanag.aspx> [↑](#footnote-ref-7)
8. Dif. = diferencirana odobrena sredstva; nedif. = nediferencirana odobrena sredstva [↑](#footnote-ref-8)
9. EFTA: Europsko udruženje slobodne trgovine. [↑](#footnote-ref-9)
10. Zemlje kandidatkinje i, ako je primjenjivo, potencijalni kandidati sa zapadnog Balkana. [↑](#footnote-ref-10)
11. Godina N godina je početka provedbe prijedloga/inicijative. Umjesto „N” upišite predviđenu prvu godinu provedbe (na primjer: 2021.). Isto učinite i za ostale godine. [↑](#footnote-ref-11)
12. Prema službenoj proračunskoj nomenklaturi za 2020., za razdoblje 2021.–2023. treba navesti nomenklaturu za VFO za razdoblje 2021.–2027. [↑](#footnote-ref-12)
13. Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravno istraživanje, izravno istraživanje. [↑](#footnote-ref-13)
14. Godina N godina je početka provedbe prijedloga/inicijative. Umjesto „N” upišite predviđenu prvu godinu provedbe (na primjer: 2021.). Isto učinite i za ostale godine. [↑](#footnote-ref-14)
15. Rezultati se odnose na proizvode i usluge koji se isporučuju (npr.: broj financiranih studentskih razmjena, kilometri izgrađenih prometnica itd.). [↑](#footnote-ref-15)
16. Na način opisan u odjeljku 1.4.2. „Posebni ciljevi…”. [↑](#footnote-ref-16)
17. Godina N godina je početka provedbe prijedloga/inicijative. Umjesto „N” upišite predviđenu prvu godinu provedbe (na primjer: 2021.). Isto učinite i za ostale godine. [↑](#footnote-ref-17)
18. Tehnička i/ili administrativna pomoć i rashodi za potporu provedbi programa i/ili djelovanja EU-a (prijašnje linije „BA”), neizravno istraživanje, izravno istraživanje. [↑](#footnote-ref-18)
19. UO = ugovorno osoblje; LO = lokalno osoblje; UNS = upućeni nacionalni stručnjaci; UsO = ustupljeno osoblje; MSD = mladi stručnjaci u delegacijama. [↑](#footnote-ref-19)
20. U okviru gornje granice za vanjsko osoblje iz odobrenih sredstava za poslovanje (prijašnje linije „BA”). [↑](#footnote-ref-20)
21. Kad je riječ o tradicionalnim vlastitim sredstvima (carine, pristojbe na šećer) navedeni iznosi moraju biti neto iznosi, to jest bruto iznosi umanjeni za 20 % na ime troškova naplate. [↑](#footnote-ref-21)